Tampereen murhasta epäilty on otettu kiinni. Sisä-Suomen poliisi otti murhasta epäillyn eilen kiinni.

Kiinniotto tapahtui keskiviikkona illalla kahdeksan aikaan.

Kiinniotto sujui rauhallisesti. Poliisi kertoo löytäneensä epäillyn omien tutkintatoimenpiteiden seurauksena. Poliisi kiittää myös yleisöä vihjeistä.

Ylikomisario Jari Kinnunen ei kerro, mistä epäilty löytyi. Hän ei myöskään kommentoi epäillyn terveydentilaa.

Kuulustelut ovat aivan alkuvaiheessaan.

Poliisi löysi tiistaina keski-ikäisen uhrin kuolleena Tampereelta. Murhasta epäilty oli tästä lähtien karkuteillä.

Poliisi varoitti tuoreeltaan tiistaina, että epäilty on loukkaantunut ja mahdollisesti vaarallinen sivullisille.

Epäilty tekijä on loukkaantunut, ja hän on vuotanut tai vuotaa verta, poliisi kertoi tiistaina.

Uhri löydettiin tiistaina aamulla kello 06.00–07.13 välisenä aikana Vasaratieltä Tampereen Viialan kaupunginosasta.

Korjaus kello 15.59: Korjattu jutusta päivävirhe.

Lue lisää:

Epäilty murhaaja yhä kateissa Tampereella: Nähty viimeksi eilen aamulla

Poliisi tutkii henkirikosta Tampereella: Paikalta paennut epäilty saattaa olla vaarallinen